**Rozpis sv. omší**

**vo Farnosti Topoľčany Nanebovzatia Panny Márie**

**(6.-10. mája 2020)**

Od stredy 6. mája 2020 na základe publikovaných verejných rozhodnutí budú v Slovenskej republike za dodržiavania protiepidemických opatrení opätovne obnovené verejné bohoslužby, ktoré však budú podliehať ešte viacerým obmedzeniam. Sv. omše zostávajú naďalej dobrovoľné a v nedele i prikázané sviatky sú zatiaľ veriaci dišpenzovaní od osobnej účasti na sv. omši.

Množstvo veriacich v jednotlivých kostoloch je obmedzené a to tým, že v kostoloch počas bohoslužieb budú označené a vyhradené miesta na sedenie. Sedieť je možné iba v každej druhej lavici a v bezpečnej vzdialenosti od seba. Rovnako, dvojmetrové vzájomné odstupy budú platiť aj pre stojacich ľudí.

Počas bohoslužieb ľudia musia mať na tvári rúško. Pri vstupe do chrámu si dezinfikujú ruky. **Pred sv. omšami sa zatiaľ nekonajú žiadne verejné spoločné modlitby.** Zostáva taktiež zákaz podávania rúk pri obrade pokoja. Sväté prijímanie rozdávateľ rozdáva s rúškom na tvári a bude podávané do rúk (*neobratnejšiu vystretú svoju ruku treba položiť na otvorenú dlaň obratnejšej ruky*). Kostoly budú mať zabezpečené priebežné vetranie. Miništrantov (len väčších) môže byť len obmedzený počet (*najviac 4 miništranti*), taktiež podľa stanovených obmedzení o rozostupe. Vstup do sakristie na omšu okrem kňaza a asistencie nie je možný pre iné osoby.

Veriaci bez rozdielu veku sa budú môcť zúčastniť na bohoslužbách. Odporúča sa, aby sa v nedeľu konala **svätá omša pre seniorov (65+).** Možno využiť i priľahlé vonkajšie priestory okolo chrámov, kde budú pustené vonkajšie reproduktory.

Začíname rovnako slúžiť nahlásené úmysly sv. omší, ktoré majú ľudia zapísané na jednotlivé dni od 6. mája 2020. Avšak s tým, že **tí, ktorí si úmysel nahlásili, musia pred sv. omšou prísť do sakristie kostola potvrdiť**, že budú na sv. omši prítomní a súhlasia s odslúžením úmyslu. Pokiaľ pred sv. omšou slúženie úmyslu nepotvrdia, zapísaný úmysel sa slúžiť nebude, ale po dohovore sa odslúži inokedy. **Zároveň úmysly omší vo farskom kostole, ktoré boli zapísané na dni 6., 7. a 8. mája o 6.00 hod. sa presúvajú v tie isté dni na 8.00 hod. A sv. omša zo soboty 9. mája o 18.30 sa presúva na sv. omšu v ten deň o 17.00 hod.**

Rovnako od pondelka 11. mája 2020 sv. omše budú slávené už v zaužívaných časoch. To znamená, že sa bude slúžiť sv. omša vo farskom kostole v pracovných dňoch aj o 6.00 hod. Akurát sa určí, ktoré sv. omše budú vyhradené pre seniorov.

**Spovedať** budeme v kostole pred každou sv. omšou, poprípade i po nej (nie však cez sv. omšu). **Spovedať sa bude vpredu v presbytériu** (po oboch stranách) a v prípade tvorby radu treba dodržiavať bezpečnostnú vzdialenosť medzi osobami.

Na základe týchto kritérií budeme mať v tomto týždni (6.-10. mája 2020) v našej Farnosti Topoľčany sv. omše nasledovne a to s tým, že:

**Sv. omše v týždni** (*s výnimkou sv. omše pre seniorov v piatok o 11.30 hod.*) budú bývať **bez organu**, aby sa skrátil čas bohoslužby.

**Sv. omše v nedeľu** (*s výnimkou sv. omše v nedeľu o 6.00 hod.*) budú už aj **s organom**.

**Streda (6. máj)** Farský kostol TO: 8.00

 18.30

 Nemčice: 18.00

**Štvrtok (7. máj)** Farský kostol TO: 8.00

 18.30

**Piatok (8. máj)** Farský kostol TO: 8.00

 11.30 **(len pre seniorov! / 65+)**

 18.30

 Nemčice: 18.00

**Sobota (9. máj)** Farský kostol TO: 8.00

 17.00 **(!)**

**Nedeľa (10. máj)** Farský kostol TO: 6.00

 7.30

 9.00

 15.00 **(len pre seniorov! / 65+)**

 18.30

 Nemčice: 9.00

 10.30 **(len pre seniorov! / 65+)**

*Poznámka*: V nedeľu 10. mája 2020 budeme mať ešte **posledný raz** naživo internetovo prenášanú sv. omšu o 10.30 hod. – tá však **bude bez účasti veriacich v kostole (!)**, nakoľko z príležitosti *Dňa matiek* bude po nej ihneď nasledovať **priamy prenos koncertu**, ktorý venujeme **Matke a matkám** z láskyplnej vďačnosti.